CELEX: 32012R0714
Language: lv
Date: 2012-07-30 00:00:00
Title: Komisijas Īstenošanas regula (ES) Nr. 714/2012 ( 2012. gada 30. jūlijs ) par atsevišķu preču klasifikāciju kombinētajā nomenklatūrā

7.8.2012   
            
            
               LV
            
            
               Eiropas Savienības Oficiālais Vēstnesis
            
            
               L 210/1
            
         KOMISIJAS ĪSTENOŠANAS REGULA (ES) Nr. 714/2012
   (2012. gada 30. jūlijs)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Muitas kodeksa komiteja nav sniegusi atzinumu tās priekšsēdētāja noteiktajā termiņā,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 30. jūlijā
      
         
            Komisijas un tās priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Izstrādājums, kas sastāv no elastīgas tastatūras – membrānas, izgatavots no silikona, tam ir iestrādāti 19 taustiņi, un tā izmēri ir aptuveni 65 × 40 × 1 mm.
                              Izstrādājumam ir apdrukāti taustiņi, kas veido gan burtu, gan ciparu tastatūru, zvana pogas un citi taustiņi, kādi parasti ir mobilā telefona aparātiem.
                              Zem katra taustiņa ir elektrisko kontaktu elements, kas izgatavots no silikona, impregnēts ar oglekli.
                              Izstrādājumam ir īpaša forma un konstrukcija, un to ir paredzēts ietvert konkrētā mobilā telefona modelī.
                           
                        
               
                  8517 70 90
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu, XVI sadaļas 2.b piezīmi un KN kodu 8517, 8517 70 un 8517 70 90 formulējumu.
                  Nav iespējams izstrādājumu klasificēt pozīcijā 8536 kā slēdzi, jo izstrādājumam tikai vienā pusē ir pārslēga daļa (kontaktpunktu viena puse) (sk. arī KN skaidrojumu par pozīciju 8536, 8. punktu).
                  Izstrādājums ir mobilā telefona darbībai būtiska daļa, un to nevar neatkarīgi izmantot citiem mērķiem. Turklāt tas ir speciāli pielāgots izmantošanai konkrētā mobilā telefona modelī. Jo īpaši tā forma un darbības metode izslēdz jebkādu citu izmantošanu (sk. arī Eiropas Savienības Tiesas spriedumu lietā C-183/06). Tāpēc izstrādājumu nav iespējams klasificēt pozīcijā 8538 kā daļu, kas piemērota lietošanai vienīgi vai galvenokārt kopā ar pārslēgu.
                  Tāpēc izstrādājums ir klasificējams ar KN kodu 8517 70 90 kā mobilā telefona daļa.
               
            
                  
                              2.
                           
                           
                              Produkts (t. s. “tastatūras elastīgais komplekts”), kura galvenā korpusa izmēri ir aptuveni 56 × 42 × 1 mm un kam ir divas membrānas, kas veido pārslēgu:
                              
                                          —
                                       
                                       
                                          augšējā membrāna no poliimīda, kuras apakšpusē ir 24 vara kontaktpunkti,
                                       
                                    
                                          —
                                       
                                       
                                          apakšējā membrāna no poliimīda, kuras augšpusē ir iespiedshēma ar 24 vara kontaktpunktiem.
                                       
                                    Augšējai membrānai pāri ir caurspīdīga plastmasas aizsargplēve, kas apdrukāta ar mobilā telefona tastatūras attēlu, un zem apakšējās membrānas ir papīra aizsargkārta.
                              Izstrādājuma pamatkorpusam pievienoti šādi komponenti:
                              
                                          —
                                       
                                       
                                          divi plakani elektriskie vadītāji ar savienotājiem,
                                       
                                    
                                          —
                                       
                                       
                                          divi iespiedshēmas komplekti, kas satur aktīvos un pasīvos elementus, gaismas sensoru un “telpas iedarbības slēdzi”, ar ko kontrolē tastatūras apgaismojuma sistēmu.
                                       
                                    Izstrādājumam ir īpaša forma un konstrukcija, un to ir paredzēts ietvert konkrētā mobilā telefona modelī.
                           
                        
               
                  8517 70 90
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu, XVI sadaļas 2.b piezīmi un KN kodu 8517, 8517 70 un 8517 70 90 formulējumu.
                  Papildus divām membrānām ar attiecīgiem kontaktpunktiem elektrisko ķēžu pārslēgšanai izstrādājumam ir iespiedshēma, ar ko kontrolē tastatūras apgaismojuma sistēmu. Tāpēc nav iespējams izstrādājumu klasificēt kā elektrisko ķēžu pārslēgu pozīcijā 8536.
                  Izstrādājums ir mobilā tālruņa darbībai būtiska daļa, un to nevar neatkarīgi izmantot citiem mērķiem. Turklāt tas ir speciāli pielāgots izmantošanai konkrētā mobilā telefona modelī. Jo īpaši tā forma un darbības metode izslēdz jebkādu citu izmantošanu (sk. arī Eiropas Savienības Tiesas spriedumu lietā C-183/06).
                  Tāpēc izstrādājums ir klasificējams ar KN kodu 8517 70 90 kā mobilā telefona daļa.